Johannes Østtveit

Johannes Østtveit (født 18. januar 1927, død 9. juli 2013) var en norsk veterinær og stortingsrepresentant for Kristelig Folkeparti. Han var innvalgt fra Telemark i 1965, og satt i to perioder.

Østtveit ble utdannet fra Norges veterinærhøgskole i 1951 og arbeidet som veterinær i diverse stillinger frem til 1974.

Østtveit var medlem i Bø formannskap og kommunestyre i perioden 1959 til 1975.

Han var sterkt engasjert i arbeidet for de kristne i Øst-Europa i organisasjonen Misjon bak Jernteppet, og gav ut boken Kirkeklokker i Natten - Vennskap gjennom Jernteppet på Lunde forlag i 1998. Her fortalte han selv om sine turer til Øst-Europa og Sovjetunionen.

Referanser

Kilder 
 Biografi på Stortinget.no

Eksterne lenker 
 

Stortingsrepresentanter fra KrF
Stortingsrepresentanter for Telemark
Stortingsrepresentanter 1965–1969
Stortingsrepresentanter 1969–1973
Lokalpolitikere i Bø i Telemark
KrF-politikere i Telemark
Personer fra Midt-Telemark kommune
Personer fra tidligere Sauherad kommune